Middelsstore, avlange, blankt brunlige trebukker. Antennene er tynne, omtrent så lange som kroppen hos hunnen og litt lengre enn kroppen hos hannen. Pronotum er litt rundet med en butt tann litt bak midten av hver sidekant, noe knudrete, dekkvingene jevnbrede. Beina er nokså lange med litt klubbeformede lår. Hunnen har bakkroppsspissen trukket ut til et langt eggleggingsrør.